

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS NEKILNOJAMOJO TURTO PERDAVIMO PATIKĖJIMO TEISE BUKIŠKIO PROGIMNAZIJAI

2022 m. gruodžio 30 d. Nr. P13-67

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 10 straipsniu ir įgyvendindamas Valstybės turto perdavimo valdyti, naudoti ir disponuoti juo patikėjimo teise tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 „Dėl Valstybės turto perdavimo patikėjimo teise ir savivaldybių nuosavybėn“,

p e r d u o d u Bukiškio progimnazijai patikėjimo teise valdyti, naudoti ir disponuoti valstybei nuosavybės teise priklausantį ir šiuo metu Lietuvos Respublikos švietimo, mokslo ir sporto ministerijos patikėjimo teise valdomą nekilnojamąjį turtą:

1. Pastatą – mokomąjį korpusą (unikalus Nr. 4100-2005-6046, bendras plotas – 4 758,92 kv. m, likutinė vertė 2022 m. gruodžio 31 d. – 356 152,80 euro), esantį Vilniaus r. sav., Avižienių sen., Bukiškio k., Mokyklos g. 1;
2. Kitus inžinerinius statinius – stadioną (unikalus Nr 4400-1008-7133, likutinė vertė 2022 m. gruodžio 31 d. – 0,00 euro), esantį Vilniaus r. sav., Avižienių sen., Bukiškio k., Mokyklos g. 21.

Generalinis direktorius Mindaugas Sinkevičius

Parengė

Rita Mažeikienė 2022-12-30